ข้อกำหนดสำนักงานตำรวจแห่งชาติข้อกำหนดสำนักงานตำรวจแห่งชาติเรื่องการชำระค่าปรับ การชำระค่าปรับทางไปรษณีย์ และวิธีการธุรกรรมทางอิเล็กทรอนิกส์บัตรเครดิตหรือวิธีการอื่นโดยผ่านธนาคารหรือหน่วยบริการรับชำระเงิน และกำหนดจำนวนค่าปรับตามที่เปรียบเทียบสำหรับความผิดตามพระราชบัญญัติจราจรทางบกพ.ศ. ๒๕๒๒พ.ศ. ๒๕๕๙[๑] อาศัยอำนาจตามความในมาตรา ๑๔๐ แห่งพระราชบัญญัติจราจรทางบกพ.ศ. ๒๕๒๒แก้ไขเพิ่มเติมโดยพระราชบัญญัติจราจรทางบก (ฉบับที่ ๙) พ.ศ. ๒๕๕๗ และมาตรา ๑๔๑แห่งพระราชบัญญัติจราจรทางบก พ.ศ. ๒๕๒๒ แก้ไขเพิ่มเติมโดยพระราชบัญญัติจราจรทางบก(ฉบับที่ ๑๑) พ.ศ. ๒๕๕๙ ผู้บัญชาการตำรวจแห่งชาติเห็นควรออกข้อกำหนดสำนักงานตำรวจแห่งชาติกำหนดจำนวนค่าปรับตามที่เปรียบเทียบสำหรับความผิดตามพระราชบัญญัติจราจรทางบก พ.ศ. ๒๕๒๒ และที่แก้ไขเพิ่มเติมไว้ ดังต่อไปนี้ข้อ๑ ข้อกำหนดนี้เรียกว่า ข้อกำหนดสำนักงานตำรวจแห่งชาติเรื่อง การชำระค่าปรับ การชำระค่าปรับทางไปรษณีย์และวิธีการธุรกรรมทางอิเล็กทรอนิกส์ บัตรเครดิตหรือวิธีการอื่นโดยผ่านธนาคารหรือหน่วยบริการรับชำระเงินและกำหนดจำนวนค่าปรับตามที่เปรียบเทียบ สำหรับความผิดตามพระราชบัญญัติจราจรทางบกพ.ศ. ๒๕๒๒ พ.ศ. ๒๕๕๙ข้อ๒ ข้อกำหนดนี้ให้ใช้บังคับตั้งแต่วันที่๑ กันยายน พ.ศ. ๒๕๕๙ เป็นต้นไปข้อ๓ ให้ยกเลิกข้อกำหนดสำนักงานตำรวจแห่งชาติเรื่อง การชำระค่าปรับทางไปรษณีย์ และกำหนดจำนวนค่าปรับตามที่เปรียบเทียบสำหรับความผิดตามพระราชบัญญัติจราจรทางบก พ.ศ. ๒๕๒๒ (ฉบับที่ ๕) พ.ศ. ๒๕๕๗บรรดาข้อกำหนดหรือคำสั่งอื่นใดในส่วนที่กำหนดไว้แล้วในข้อกำหนดนี้หรือซึ่งขัดหรือแย้งกับข้อกำหนดนี้ ให้ใช้ข้อกำหนดนี้แทนข้อ๔ ผู้ขับขี่เจ้าของรถหรือผู้ครอบครองรถซึ่งได้รับใบสั่งต้องชำระค่าปรับโดยวิธีการอย่างใดอย่างหนึ่งดังต่อไปนี้(๑)ชำระค่าปรับตามจำนวนที่ระบุไว้ในใบสั่งหรือตามจำนวนที่พนักงานสอบสวนแจ้งให้ทราบ ณสถานที่ที่ระบุไว้ในใบสั่ง ภายในวัน เวลา ที่ระบุไว้ในใบสั่ง(๒)ส่งทางไปรษณีย์ลงทะเบียนโดยให้ปฏิบัติ ดังต่อไปนี้(ก)ส่งธนาณัติ หรือตั๋วแลกเงินของธนาคารที่ระบุจำนวนเท่ากับจำนวนเงินค่าปรับที่ระบุไว้ในใบสั่งพร้อมด้วยสำเนาใบสั่งไปยังผู้บังคับการตำรวจจราจร หัวหน้าสถานีตำรวจนครบาลหรือภูธรหรือหัวหน้าหน่วยงานที่มีระดับตั้งแต่สารวัตรขึ้นไป ภายในวัน เวลาและสถานที่ตามที่ระบุไว้ในใบสั่ง(ข)ธนาณัติหรือตั๋วแลกเงินของธนาคารระบุสั่งจ่ายให้แก่ผู้บัญชาการตำรวจแห่งชาติ ณที่ทำการไปรษณีย์ หรือธนาคารที่ระบุไว้ในใบสั่ง(๓)ในกรณีที่ไม่มีการเรียกเก็บใบอนุญาตขับขี่ ผู้ขับขี่เจ้าของรถหรือผู้ครอบครองรถสามารถชำระค่าปรับโดยวิธีการธุรกรรมทางอิเล็กทรอนิกส์บัตรเครดิต หรือวิธีการอื่น โดยชำระค่าปรับตามจำนวนที่ระบุไว้ในใบสั่งผ่านธนาคารหรือหน่วยบริการรับชำระเงินตามที่สำนักงานตำรวจแห่งชาติประกาศกำหนดข้อ๕ กำหนดจำนวนค่าปรับเกี่ยวกับความผิดตามพระราชบัญญัติจราจรทางบกพ.ศ. ๒๕๒๒ และที่แก้ไขเพิ่มเติมเพื่อให้ผู้ขับขี่เจ้าของรถหรือผู้ครอบครองรถชำระค่าปรับในอัตราตามบัญชีแนบท้ายข้อกำหนดนี้ประกาศ ณ วันที่ ๓๐สิงหาคม พ.ศ. ๒๕๕๙พลตำรวจเอกจักรทิพย์ ชัยจินดาผู้บัญชาการตำรวจแห่งชาติ[เอกสารแนบท้าย]๑. บัญชีกำหนดจำนวนค่าปรับเกี่ยวกับความผิดตามพระราชบัญญัติจราจรทางบกพ.ศ. ๒๕๒๒ (แก้ไขเพิ่มเติม ลำดับที่ ๒๐๖ (๒) และ (๓))[๒](ดูข้อมูลจากภาพกฎหมาย)ข้อกำหนดสำนักงานตำรวจแห่งชาติ เรื่องการชำระค่าปรับการชำระค่าปรับทางไปรษณีย์ และวิธีการธุรกรรมทางอิเล็กทรอนิกส์บัตรเครดิต หรือวิธีการอื่น โดยผ่านธนาคารหรือหน่วยบริการรับชำระเงิน และกำหนดจำนวนค่าปรับตามที่เปรียบเทียบสำหรับความผิดตามพระราชบัญญัติจราจรทางบก พ.ศ. ๒๕๒๒ (ฉบับที่ ๒) พ.ศ. ๒๕๖๐[๓]พิมพ์มาดา/จัดทำ๘ พฤษภาคม ๒๕๖๐[๑] ราชกิจจานุเบกษาเล่ม ๑๓๓/ตอนพิเศษ ๒๐๕ ง/หน้า ๑๘/๑๓ กันยายน ๒๕๕๙[๒] บัญชีกำหนดจำนวนค่าปรับเกี่ยวกับความผิดตามพระราชบัญญัติจราจรทางบกพ.ศ. ๒๕๒๒ ลำดับที่ ๒๐๖ (๒) และ (๓) แก้ไขเพิ่มเติมโดยข้อกำหนดสำนักงานตำรวจแห่งชาติเรื่อง การชำระค่าปรับการชำระค่าปรับทางไปรษณีย์และวิธีการธุรกรรมทางอิเล็กทรอนิกส์ บัตรเครดิต หรือวิธีการอื่น โดยผ่านธนาคารหรือหน่วยบริการรับชำระเงินและกำหนดจำนวนค่าปรับตามที่เปรียบเทียบ สำหรับความผิดตามพระราชบัญญัติจราจรทางบกพ.ศ. ๒๕๒๒ (ฉบับที่ ๒) พ.ศ. ๒๕๖๐[๓] ราชกิจจานุเบกษาเล่ม ๑๓๔/ตอนพิเศษ ๑๐๔ ง/หน้า ๔๙/๑๒ เมษายน ๒๕๖๐